钦定古今图书集成/明伦汇编/闺媛典/第048卷 > 程旺妻吕氏〈郑氏附〉
## 钦定古今图书集成/明伦汇编/闺媛典/第048卷 > 程旺妻吕氏〈郑氏附〉

按《歙县志》：吕氏，程旺妻，与旺弟赵妻郑氏，皆堨田人。
至正十四年，贼屯岩镇，官军袭之，失援而败郑，吕匿
里之王镇桥，吕负二岁儿，败卒至，欲拽去，郑匍匐救
拒，卒怒杀之，顾吕曰：“不从我亦死。”吕大骂曰：“汝为官
军，不杀贼而掳我，我宁死，岂从汝乎？”卒又杀之，卒投
刃去，儿无恙。